Paramount Media Networks
Paramount Media Networks (dibināts kā MTV Networks 1984. gadā un ar šo nosaukumu pazīstams līdz 2011. gadam; pēc tam — līdz 2019. gadam — Viacom Media Networks; pēc tam līdz 2022. gadam pazīstams kā ViacomCBS Domestic Media Networks) ir ASV masu mediju konglomerāta Paramount Global nodaļa, kas pārrauga daudzu savu televīzijas kanālu tīklu un tiešsaistes zīmolu darbību. Ar to saistītā starptautiskā nodaļa ir Paramount International Networks. Uzņēmuma pirmsākumi meklējumi 1977. gada 1.decembrī, kad Warner Communications izveidoja kabeļtelevīzijas tīkla pārvaldītājsabiedrību Warner Cable Communications, kuru vēlāk pārsauca par Warner-Amex Satellite Entertainment. 1984. gada 25. jūnijā Warner Communications pieņēma lēmumu apvienot Nickelodeon, MTV un Cable Music Channel (vēlāk VH1) zīmolus jaunā publiskā korporācijā ar nosaukumu MTV Networks. Nodaļas sākotnējā vārdamāsa MTV tiek pārvaldīta ar meitasuzņēmuma MTV Entertainment Group starpniecību.